คุยกับผู้ใช้:Blueology - วิกิพีเดีย

# คุยกับผู้ใช้:Blueology

### จากวิกิพีเดีย สารานุกรมเสรี

## [แก้] คณะมัณฑนศิลป์

สวัสดีครับ ผมขอย้ายบทความ คณะมัณฑนศิลป์ ที่คุณเขียนไปยังหน้า คณะมัณฑนศิลป์ มหาวิทยาลัยศิลปากร ครับ เพราะคำว่า "คณะมัณฑนศิลป์" อาจหมายถึงคณะในมหาวิทยาลัยแห่งไหนก็ได้ ไม่จำเป็นต้องเป็นของในประเทศไทยอย่างเดียว ส่วนหน้า คณะมัณฑนศิลป์ ต่อไปก็คงต้องเปลี่ยนเป็นบทความทั่วไป เช่น บอกว่า คณะมัณฑนศิลป์ ครอบคลุมเนื้อหาอะไรบ้าง มีเปิดให้สอนที่ไหนบ้าง ประเทศไหน มหาวิทยาลัยไหนที่มีชื่อเสียง การจัดอันดับ ฯลฯ -- Lerdsuwa 11:37, 11 ธันวาคม 2006 (UTC)

## [แก้] ลิขสิทธิ์

สวัสดีครับ ระวังเรื่องการละเมิดลิขสิทธิ์นิดหนึ่งครับ วิกิพีเดียได้มีการเตือนตลอดเวลาเรื่องการคัดลอกเว็บไซต์ ซึ่งค่อนข้างชัดเจนมากอยู่แล้ว การเพิ่มเพียงคำว่า "เมื่อ" หรือคำเหล่านี้ นั้นไม่นับนะครับ กรุณาอ่านวิกิพีเดีย:เขียนงานอย่างไรไม่ละเมิดลิขสิทธิ์ ผมเห็นคุณได้พยายามนำข้อมูลละเมิดลิขสิทธิ์เข้ามาหลายครั้งแล้ว ผมเองมีเตือนหลายรอบแล้ว ถ้าอยากได้รับข้อมูลดังกล่าว ก็สละเวลาเรียบเรียงเขียนให้เป็นสารานุกรมสิครับ อีกอย่างระวังเรื่องความเป็นกลาง ไม่ใช่สำหรับการโปรแกรมคณะตัวเอง หรือมหาลัยตัวเองครับ --Jutiphan | พูดคุย - 17:24, 11 ธันวาคม 2006 (UTC)

## [แก้] ขอตอบครับ

สวัสดีครับ ไม่แน่ใจว่าสามารถตอบกลับทางนี้หรือไม่นะครับ ขออภัยจริงๆที่ทำให้วุ่นวาย ผมไม่แน่ใจเรื่องการละเมิดลิขสิทธิ์นะครับ เพราะที่ทำหน้านี้ ก็เนื่องจากว่าเป็นศิษย์เก่าที่จบไปแล้วและอยู่ในสมาคมศิษย์เก่า ได้คุยกับอาจารย์ว่ายังไม่มีบทความเกี่ยวกับคณะ ในวิกีพีเดียให้เป็นประโยชน์แก่ผู้สนใจเลย คิดว่าสารานุกรมต้องการข้อมูลที่เป็นทางการ อาจารย์ที่จัดทำและเรียบเรียงเวบไซต์ทางการของคณะจึงให้นำข้อความมาจากเวบทางการของคณะมาใช้ ผมจึงนำเนื้อหามาลงตามนั้นครับ จึงยังไม่แน่ใจว่าละเมิดลิขสิทธิ์ตรงส่วนไหน และที่สาเหตุผมโดนเตือนครั้งแรกก็เช่นเดียวกันครับ เข้าใจในเรื่องคำเตือนเรื่องการละเมิดลิขสิทธิ์เป็นอย่างดีครับ เพราะการละเมิดลิขสิทธิ์หรือการลอกงานคืออาชญากรรมที่ร้ายแรงและเสื่อมเกียรติที่สุดของนักออกแบบ แต่ที่ยังไม่แน่ใจคืออย่างไรจึงจะเรียกว่าได้รับอนุญาตจากผู้เขียน หรือต้องมีคำรับรองแบบใดจากทางคณะ แต่ก็เข้าใจครับว่า ด้วยเหตุนี้หนทางที่ดีที่สุดคือการเรียบเรียงมันขึ้นมาใหม่เอง แต่ด้วยเจตนาแรกเริ่มว่ามันเป็นข้อมูลทางการของคณะ จึงคิดว่าคงต้องผ่านขั้นตอนมากมายกว่าจะนำมาลงได้ แต่หากมันได้ปรากฎเป็นบทความสักชิ้นแล้ว ก็เชื่อและหวังว่าจะมีคนเข้ามาร่วมแก้ไขจนเข้าที่เข้าทางในที่สุดครับ

ส่วนเรื่องเจตนาโฆษณานั้น ไม่แน่ใจว่าประโยคใดที่ฟังดูเป็นเช่นนั้น จึงไม่ทราบจะแก้ไขอย่างไรได้ มิได้มีเจตนาจะโฆษณาแต่อย่างใด ขอบคุณมากๆครับ

ดึงข้อมูลจาก "http://th.wikipedia.org../../../b/l/u/%E0%B8%84%E0%B8%B8%E0%B8%A2%E0%B8%81%E0%B8%B1%E0%B8%9A%E0%B8%9C%E0%B8%B9%E0%B9%89%E0%B9%83%E0%B8%8A%E0%B9%89%7EBlueology_9422.html".

##### Views

- หน้าผู้ใช้
- อภิปราย
- รุ่นปัจจุบัน

##### ค้นหา